Trump: USA tunnustab Jeruusalemma Iisraeli pealinnana
#000003
"On aeg ametlikult tunnustada Jeruusalemma Iisraeli pealinnana," ütles Trump kolmapäeval tehtud pöördumises.
#000005
Trump rääkis kõnet alustades uuest strateegiast rahu saavutamiseks. "Me ei saa lahendada probleeme korrates minevikus nurjunud strateegiaid," sõnas ta.
#000006
President märkis, et Jeruusalemma pealinnana tunnustamise edasilükkamine ei ole rahu saavutamiseks midagi ära teinud.
#000007
"Minu teadaanne märgib uue lähenemise algust Iisraeli ja palestiinlaste konfliktile," ütles ta ja kinnitas, et tunnustab Jeruusalemma Iisraeli pealinnana.
#000008
Trump lisas, et USA on valmis toetama kahe riigi lahendust, kui mõlemad osapooled selles kokku lepivad. Ta märkis, et otsus ei tähenda, et USA ei pühenduks enam rahuleppele kaasa aitamisele.
#000009
Tema sõnul tahab USA head rahulepet nii iisraellastele kui ka palestiinlastele.
#000010
"USA on jätkuvalt pühendunud sellise rahuleppe saavutamisele, mis on vastuvõetav mõlemale osapoolele," ütles ta.
#000011
Samas allkirjastas Trump dokumendi, mis lükkab USA saatkonna kolimise Jeruusalemma kuue kuu võrra edasi.
#000012
Speech excerpts as prepared for delivery by @POTUS: /cCw7IxHpNX
#000014
"Paljud presidendid on öelnud, et tahavad midagi teha, aga ei teinud," ütles Trump kõne eel.
#000016
"Kas küsimus on julguses või muutsid nad oma meelt, ma ei tea," lisas ta.
#000017
ERR-i ajakirjanik Washingtonis Maria-Ann Rohemäe kommenteeris "Aktuaalses kaameras", et USA-s on reageeritud Trumpi otsusele kriitiliselt ning teiste hulgas on seda kritiseeritud administratsiooni seest.
#000019
"Välisministeerium juba eile õhtul hoiatas, et Lähis-Idas võib minna väga vägivaldseks ja hoiatas saatkondi, et nad peaksid oma turvalisust suurendama, keelates inimestel minna Jeruusalemma vanalinna /.../ ja rahvarohketesse kohtadesse," rääkis Rohemäe.
#000020
Ta lisas, et kuigi on arvatud, et nüüd ilmselt paranevad Iisraeli ja USA suhted, siis suhted teiste Lähis-Ida riikidega halvenevad. "Mujal maailmas on ka öeldud, et Trumpi otsus ei tee head rahulepingule ja võib kaasa tuua hoopis vägivallalaine," ütles ajakirjanik.
#000021
Rohemäe rääkis, et pärast seda, kui Trump sai USA presidendiks on tema väimees Jared Kushner üritanud iisraellaste ja palestiinlaste rahukõnelusi taastada. Samas pole olnud siiani viiteid, et tegelikult oleks nende kõnelustega ka kuhugi jõutud.
#000022
"Seda ei ole öelnud ei Iisraeli peaminister ega Palestiina president," märkis ta.
#000023
"Võib-olla mõtleb Trump nüüd seda, et ehk pärast otsust survestab USA palestiinlasi kuidagi rahukõneluste laua taha uuesti istuma, aga tegelikult mingit reaalset sõnumit pole tulnud, et nüüd justkui need külmutatud rahukõnelused oleksid uuesti alanud ja uuesti väga aktiivselt alanud," rääkis Rohemäe.
#000024
Tema sõnul on kõlanud ka arvamusi, et Trumpi otsust mõjutas väimees Jared Kushner.
#000025
"Tuleb loomulikult tähele panna, et Jared Kushner on ise juudi päritolu ja arvatakse, et Trumpi otsus natukene Kushneri tõttu tehti," ütles Rohemäe.
#000026
Netanyahu: Trumpi otsus on ajalooline teetähis
#000027
Tema sõnul on tegemist ajaloolise teetähisega.
#000029
Ettesalvestatud videopöördumises ütles Netanyahu, et igasugune rahulepe palestiinlastega peab sisaldama Jeruusalemma Iisraeli pealinnana.
#000030
Ta kutsus teisi riike üles järgima USA eeskuju ning kolima samuti oma saatkonnad Jeruusalemma.
#000031
Ta sõnas, et Trumpi otsus on samaväärne sellega, et USA loobub oma vahendaja rollist rahukõnelustel.
#000034
Palestiinlased Gaza piirkonnas väljendasid Trumpi kõne peale pahameelt, põletades fotosid temast ja Netanyahust ning Iisraeli lippe.
#000035
Palestiinlaste rühmitus Hamas teatas, et Trumpi otsus on "selge agressioon Palestiina rahva vastu".
#000036
Gaza piirkonda valitsev Hamas kutsus araablasi ja moslemeid üles õõnestama USA huve regioonis ning Iisraeli tõrjuma.
#000037
ÜRO: kahe riigi lahendusele pole alternatiivi
#000038
ÜRO peasekretär Antonio Guterres ütles pärast Trumpi teadaannet, et kahe riigi lahendusele alternatiivi ei ole.
#000039
Tema sõnul on Jeruusalemm lõpliku staatuse küsimus, mis tuleks lahendada otseste läbirääkimiste käigus.
#000040
"Ma olen pidevalt rääkinud igasuguste ühepoolsete meetmete vastu, mis võivad seada ohtu iisraellaste ja palestiinlaste väljavaated rahule. Ma tahan sel äreval hetkel öelda kindlalt: kahe riigi lahendusele pole alternatiivi. Ei ole plaan B-d," rääkis Guterres ajakirjanikele.
#000041
"Ma teen kõik, mis minu võimuses, et toetada Iisraeli ja Palestiina liidreid tähendusrikaste läbirääkimiste juurde naasmisel," lisas ta.
#000042
Euroopa Liidu välispoliitika juht Federica Mogherini väljendas pressiteate vahendusel muret Trumpi otsuse üle. Ta ütles, et see võib mõjutada rahuväljavaateid.
#000044
"Mõlema osapoole püüdlused tuleb täita ning läbirääkimiste käigus tuleb leida viis, kuidas lahendada Jeruusalemma staatus kui mõlema riigi pealinn," sõnas Mogherini.
#000045
Paljud riigid ei toeta Trumpi otsust
#000046
Ta kutsus regioonis üles rahulikkusele.
#000048
"See on kahetsusväärne otsus, mida Prantsusmaa heaks ei kiida, ning läheb vastuollu rahvusvahelise õiguse ja kõigi ÜRO Julgeolekunõukogu resolutsioonidega," ütles Macron ajakirjanikele.
#000049
"Me ei nõustu USA otsusega viia saatkond Jeruusalemma ja tunnustada Jeruusalemma Iisraeli pealinnana enne lõpliku staatuse kokkulepet," teatas May pressiesindaja vahendusel.
#000051
Türgi võimud teatasid juba varem, et Trumpi plaan on katastroof, mis valaks Lähis-Ida probleemide osas õli tulle.
#000052
Pärast Trumpi avaldust mõistis Türgi välisministeerium USA otsuse hukka, nimetades seda vastutustundetuks sammuks.
#000053
"Me kutsume USA administratsiooni uuesti üle vaatama seda vigast otsust, mis võib kaasa tuua väga negatiivsed tulemused, ning vältima läbimõtlemata samme, mis kahjustavad Jeruusalemma ajaloolist staatust ja mitmekultuurilist identiteeti," teatas välisministeerium.
#000054
Iraani välisministeerium teatas, et USA samm rikub rahvusvahelisi resolutsioone. Varem ütles Iraani kõrgeim liider ajatolla Ali Khamenei, et USA püüab regiooni destabiliseerida ja alustada Iisraeli julgeoleku kaitsmiseks sõda.
#000055
Ka Egiptus teatas, et ei toeta USA otsust kolida oma saatkond Jeruusalemma. Välisministeerium märkis, et Trumpi otsus tunnustada Jeruusalemma Iisraeli pealinnana ei muuda linna õiguslikku staatust.
#000056
Trumpi otsuse mõistsid hukka teiste hulgas ka Katar, Liibanon ja Jordaania. Katari välisminister Mohammed bin Abdulrahman al-Thani ütles, et Trumpi otsus tähendab surmanuhtlust kõigile, kes rahu soovivad. Ta nimetas USA sammu olukorra ohtlikuks eskaleerimiseks.
#000057
USA president ähvardas lõpetada Palestiina alade toetamise
#000061
Trump ähvardab Jeruusalemma resolutsiooni toetajad abita jätta
#000062
Moslemiriikide ühendus: Ida-Jeruusalemm on Palestiina pealinn
#000063
USA teadur Jeruusalemma otsusest: vägivalla eskaleerumist ei pruugi tulla
#000064
Netanyahu: Jeruusalemma tunnustamine muudab "rahu võimalikuks"
#000066
Netanyahu süüdistas Erdogani terroristide toetamises
#000067
Jeruusalemma bussijaama lähistel pussitas ründaja turvatöötajat
#000068
Palestiina president jätab ära kohtumise Pence'iga
#000069
Gaza sektoris hukkus kokkupõrgetes kaks palestiinlast
#000070
Trumpi otsus põhjustas Läänekaldal ulatuslikke meeleavaldusi
#000074
ÜRO julgeolekunõukogu koguneb Jeruusalemma küsimust arutama
#000075
Trumpi plaan Jeruusalemma osas on tekitanud palju vastumeelsust
#000076
Tillerson: naasmist tavapärase läbikäimise juurde Venemaaga ei tule
#000077
Trump teatab Jeruusalemma puudutavast otsusest kolmapäeva õhtul
#000078
"Otse uudistemajast": nimetamiskomitee juht Kaido Padar
#000081
Täispikk tabel: loe, mida Eesti inimesed mullu kinodes vaatasid
#000082
Eik avaldas muusikavideo uuele singlile
#000083
Vene olümpiajuht: praegune seis on olümpialiikumise jaoks vastuvõetamatu
#000084
Eesti muusikaajaloo kirjutamisele kulus Nõukogude ajal 20 aastat
#000085
Rootsi erakondade juhid arutasid peaministri kutsel julgeolekuolukorda
#000088
TÜ kliinikum tahab oma tegevust Tallinnas laiendada
#000089
Tarmu Tammerk: valimiste kajastamisest ERR-is
#000090
Azovstali kaitsjad: Ukraina põgenikule tuleks esitada kolm kontrollküsimust
#000091
Ukraina luure: riigi pinnal on üle 300 000 Vene sõduri
#000092
Tarien: hävitajad F-16 ei ole sõda lõpetavad imerelvad
#000094
Põhjamaad lahkuvad rahvusvahelisest ajakirjanike liidust
#000095
Kahe nädalaga on universaalteenusest loobunud 4600 klienti
#000097
Volgogradis ripuvad taas Stalingradi teeviidad
#000098
Maksu- ja tolliamet avastas salajase sigaretitehase
#000099
Moskva-vastased sanktsioonid räsivad üha rohkem Vene lennusektorit
#000100
Veebruari algus toob veidi kargema õhu
#000101
LeBron James tõusis NBA neljandaks söödumeheks
#000102
Eesti naiste saalihokikoondis pidi tunnistama Šveitsi selget paremust
#000103
Doktorant eraldab rohepöördeks olulisi metalle bakteritega käsikäes
#000104
"Kultuuristuudio. Arutelu" kontrollib eesti popi pulssi
#000106
Viljandi pärimusmuusika festival toob üheks korraks kokku ansambli Vägilased
#000107
Eesti võistleb Eurovisiooni teises poolfinaalis
#000108
Saks: Ukraina pole veel valmis hävitajaid vastu võtma
#000110
Mullu Ropka raudteeülesõidul juhtunud õnnetuse juurpõhjus jäi tuvastamata
#000112
Rahvusraamatukogu platvorm MIRKO pakub 14. veebruarist tasuta e-väljaannete laenutust
#000114
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000115